
DR. 30.11.2010 84 

 
Kedua, berkaitan dengan... 

Tuan Pengerusi:  Itu yang ketiga Yang Berhormat.  Tadi you sudah sebut 
kedua.  [Ketawa] 

Dato' Mahfuz bin Haji Omar [Pokok Sena]:  Yalah, kadang-kadang 
perkataan.  Jadi, saya pun lupa.  [Ketawa] Saya seronok dengan Tuan Pengerusi 
kerana sering memperingatkan kepada saya.  Ketiganya, liputan yang dibuat di 
luar daripada sidang Parlimen ini.  Saya hendak menyentuh bahawa liputan yang 
dibuat oleh RTM dan juga oleh media yang lain termasuk TV3 dan sebagainya 
berkaitan dengan kejadian bencana, musibah banjir di negeri Kedah baru-baru ini.  
Ini suatu yang sangat memalukan.   

Bagi saya sepatutnya kerajaan, Menteri seharusnya memohon maaf 
kepada Kerajaan Negeri Kedah dan juga Ke Bawah Duli Tuanku Sultan Kedah.  Ini 
kerana Sultan Kedah sendiri melahirkan rasa dukacita terhadap segelintir, ada 
pihak-pihak tertentu dalam negara kita ini termasuklah media kerana yang 
menghighlightkan ini adalah media termasuklah RTM kerana menafikan peranan 
dan sumbangan Kerajaan Negeri Kedah dalam membantu mangsa-mangsa banjir.   

Apatah lagi apabila kenyataan-kenyataan yang dibuat oleh pemimpin-
pemimpin kerajaan di peringkat pusat ini membuat kenyataan bahawa menafikan 
sumbangan dan peranan Kerajaan Negeri Kedah termasuk menafikan peranan 
kakitangan-kakitangan kerajaan.  Pegawai-pegawai dan kakitangan kerajaan 
sedangkan pegawai-pegawai dan kakitangan-kakitangan kerajaan ini adalah terdiri 
daripada pegawai-pegawai yang dahulunya berkhidmat, setia kepada Kerajaan 
Barisan Nasional sewaktu Barisan Nasional memerintah.  Tiba-tiba hari ini apabila 
Barisan Nasional tidak mahu memerintah, dituduh seolah-olah pegawai-pegawai 
dan kakitangan kerajaan tidak melakukan apa-apa.   

Sedangkan saya hendak sebut bahawa kenyataan yang disiarkan oleh 
RTM, oleh TV3 dan sebagainya.  Kenyataan yang dibuat oleh Timbalan Perdana 
Menteri, oleh Menteri Pembangunan Wanita, Keluarga dan Masyarakat.  Kata 
Kerajaan Negeri Kedah tidak buat apa, tidak beri apa-apa bantuan dan 
sebagainya.  Lepas tangan.  Ini kenyataan yang tidak betul.  Di sebuah sekolah di 
Jitra apabila Menteri Pembangunan Wanita, Keluarga dan Masyarakat bertanya 
kepada salah seorang pegawai Jabatan Kebajikan sudah berapa banyak wang 
federal turun untuk mangsa banjir?   

Pengarah itu kata sekepiang pun tidak turun lagi.  Sekepiang, sekepiang.  
Orang Kedah panggil sekepiang.   

Seorang Ahli:  Sekupang.   

Dato' Mahfuz bin Haji Omar [Pokok Sena]:  Bukan sekupang, rendah 
lagi dari sekupang.  Rendah lagi daripada sekupang.  Sekepiang pun tidak turun 
lagi.  Dia terkejut.  “Dia tanya ini yang kita dok beri sardin, telur, tikar ini duit 
mana?” “Dia kata itu duit kerajaan negeri beri kepada Jabatan Kebajikan 
Masyarakat RM2 juta”.  Saya hendak katakan bahawa, ini menunjukkan bahawa 
satu kenyataan Menteri Senator.   

Keduanya ialah RTM boleh menyiarkan perkara yang tidak betul.  
Sepatutnya RTM apa salahnya pergi tanya kepada kerajaan negeri, tanya kepada 
Menteri Besar, tanya kepada Exco kerajaan negeri ataupun kalau tidak mahu 
tanya orang politik, tanya kepada Pengerusi Bencana Banjir, setiausaha kerajaan 
negeri.   

 



Kedua, berkaitan dengan... Tuan Pengerusi: Itu yang ketiga Yang Berhormat. Tadi you sudah sebut kedua. [Ketawa]. Dato' Mahfuz bin Haji Omar [Pokok Sena]: Yalah, kadang-kadang perkataan. Jadi, saya pun lupa. [Ketawa] Saya seronok dengan Tuan Pengerusi kerana sering memperingatkan kepada saya. Ketiganya, liputan yang dibuat di luar daripada sidang Parlimen ini. Saya hendak menyentuh bahawa liputan yang dibuat oleh RTM dan juga oleh media yang lain termasuk TV3 dan sebagainya berkaitan dengan kejadian bencana, musibah banjir di negeri Kedah baru-baru ini. Ini suatu yang sangat memalukan. Bagi saya sepatutnya kerajaan, Menteri seharusnya memohon maaf kepada Kerajaan Negeri Kedah dan juga Ke Bawah Duli Tuanku Sultan Kedah. Ini kerana Sultan Kedah sendiri melahirkan rasa dukacita terhadap segelintir, ada pihak-pihak tertentu dalam negara kita ini termasuklah media kerana yang menghighlightkan ini adalah media termasuklah RTM kerana menafikan peranan dan sumbangan Kerajaan Negeri Kedah dalam membantu mangsa-mangsa banjir. Apatah lagi apabila kenyataan-kenyataan yang dibuat oleh pemimpin- pemimpin kerajaan di peringkat pusat ini membuat kenyataan bahawa menafikan sumbangan dan peranan Kerajaan Negeri Kedah termasuk menafikan peranan kakitangan-kakitangan kerajaan. Pegawai-pegawai dan kakitangan kerajaan sedangkan pegawai-pegawai dan kakitangan-kakitangan kerajaan ini adalah terdiri daripada pegawai-pegawai yang dahulunya berkhidmat, setia kepada Kerajaan Barisan Nasional sewaktu Barisan Nasional memerintah. Tiba-tiba hari ini apabila Barisan Nasional tidak mahu memerintah, dituduh seolah-olah pegawai-pegawai dan kakitangan kerajaan tidak melakukan apa-apa. Sedangkan saya hendak sebut bahawa kenyataan yang disiarkan oleh RTM, oleh TV3 dan sebagainya. Kenyataan yang dibuat oleh Timbalan Perdana Menteri, oleh Menteri Pembangunan Wanita, Keluarga dan Masyarakat. Kata Kerajaan Negeri Kedah tidak buat apa, tidak beri apa-apa bantuan dan sebagainya. Lepas tangan. Ini kenyataan yang tidak betul. Di sebuah sekolah di Jitra apabila Menteri Pembangunan Wanita, Keluarga dan Masyarakat bertanya kepada salah seorang pegawai Jabatan Kebajikan sudah berapa banyak wang federal turun untuk mangsa banjir?. Pengarah itu kata sekepiang pun tidak turun lagi. Sekepiang, sekepiang. Orang Kedah panggil sekepiang. Seorang Ahli: Sekupang. Dato' Mahfuz bin Haji Omar [Pokok Sena]: Bukan sekupang, rendah lagi dari sekupang. Rendah lagi daripada sekupang. Sekepiang pun tidak turun lagi. Dia terkejut. "Dia tanya ini yang kita dok beri sardin, telur, tikar ini duit mana?" "Dia kata itu duit kerajaan negeri beri kepada Jabatan Kebajikan Masyarakat RM2 juta". Saya hendak katakan bahawa, ini menunjukkan bahawa satu kenyataan Menteri Senator. Keduanya ialah RTM boleh menyiarkan perkara yang tidak betul. Sepatutnya RTM apa salahnya pergi tanya kepada kerajaan negeri, tanya kepada Menteri Besar, tanya kepada Exco kerajaan negeri ataupun kalau tidak mahu tanya orang politik, tanya kepada Pengerusi Bencana Banjir, setiausaha kerajaan negeri.